Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: E fejezet szerinti engedélyezési eljárás az 1996. évi CXVI. törvény 17. § (2) bekezdés a) pontja
Paragraph Index: 182

E fejezet szerinti engedélyezési eljárás az 1996. évi CXVI. törvény 17. § (2) bekezdés a) pontja szerinti engedélyezési eljárás keretébe tartozik. 2.056. Az eljárás eredményeként az üzemeltetési engedély akkor adható ki, ha biztosított a keletkezõ radioaktív hulladék és a kiégett üzemanyag biztonságos, a nemzetközi elvárásokkal, valamint tapasztalatokkal összhangban levõ átmeneti tárolása vagy végleges elhelyezése. 2.4.3.1. Az engedély érvényessége 2.057. A jogerõs üzemeltetési engedély birtokában a blokk – a jogszabályokban elõírt egyéb engedélyek megléte esetén – az engedélyben meghatározott feltételekkel és ideig tartható üzemben. 2.058. A Hatóság az üzemeltetés biztonságát és egyéb körülményeit figyelembe véve szabja meg az engedély érvényességét, de az nem lehet hosszabb a blokk tervezett üzemidejének, vagy a tervezett üzemidõn túli üzemeltetés esetén az engedélyezett üzemeltetési idõszaknak a visszamaradó részénél. 2.4.3.2. Az engedélykérelem tartalmi követelményei 2.059. Az engedélykérelemhez – ha a hatóság másként nem rendelkezik – az aktualizált Végleges Biztonsági Jelentést kell mellékelni, amelyben igazolni kell, hogy:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes